สโมสรฟุตบอลแมนเชสเตอร์ยูไนเต็ดในฤดูกาล 1987–88

ฤดูกาล 1987–88 เป็นฤดูกาลที่ 86 ของ แมนเชสเตอร์ยูไนเต็ด ใน ฟุตบอลลีก และเป็นฤดูกาลที่ 13 ติดต่อกันในลีกสูงสุดของฟุตบอลอังกฤษ  

ฤดูกาลนี้ยูไนเต็ดประสบความสำเร็จ โดยจบด้วยการเป็นรองแชมป์ลีก แต่พวกเขาไม่ได้เล่นในยูฟ่าคัพในฤดูกาลถัดไปเนื่องจากสโมสรฟุตบอลจากอังกฤษถูกแบนไม่ให้เล่นการแข่งขันฟุตบอลสโมสรยุโรปทุกรายการหลังจากเหตุการณ์ภัยพิบัติเฮย์เซล พวกเขาจบ 9 แต้มตามหลังแชมป์ฤดูกาลนั้นอย่างลิเวอร์พูลซึ่งแพ้เพียง 2 นัดตลอดทั้งฤดูกาล บางทีแมตช์ที่น่าจดจำที่สุดในฤดูกาลนี้อาจเป็นศึกแดงเดือดในลีกที่แอนฟีลด์ ก่อนการคว้าแชมป์ลีกของลิเวอร์พูล เมื่อยูไนเต็ดตามหลัง 1-3 ในครึ่งแรก แต่พวกเขาสู้กลับจนเสมอ 3-3 โดยปฏิเสธ 2 คะแนนของลิเวอร์พูลและทำให้ลิเวอร์พูลคว้าแชมป์ลีกล่าช้า

ยูไนเต็ดแพ้เพียง 5 นัดในลีกจากทั้งหมด 40 นัด และแพ้แค่นัดเดียวที่โอลด์แทรฟฟอร์ด แต่ผลเสมอที่น่าผิดหวังสองสามนัดรวมถึงชาร์ลตัน แอธเลติก และลูตันทาวน์ ทำให้แต้มสำคัญหลุดไป

เป็นการคุมทีมแบบเต็มฤดูกาลเป็นฤดูกาลแรกของอเล็กซ์ เฟอร์กูสันในฐานะผู้จัดการทีมยูไนเต็ด และยังเป็นฤดูกาลแรกที่สโมสรของผู้เล่นที่เซ็นสัญญาเข้ามาใหม่ ไบรอัน แมคแคลร์ (ซึ่งจบฤดูกาลด้วยการเป็น 1 ในผู้ทำประตูสูงสุดของ ดิวิชัน 1 ด้วยจำนวน 24 ประตู) และวิฟ แอนเดอร์สัน เดือนธันวาคม ยูไนเต็ดยังเซ็นสัญญาคว้าตัวสตีฟ บรูซกองหลังและกัปตันทีมของนอริชซิตีเข้าสู่สโมสรด้วยค่าตัว 900,000 ปอนด์ หลังจากล้มเหลวในการคว้าตัว เทอร์รี บุตเชอร์ กองหลังทีมชาติอังกฤษจาก เรนเจอส์ เนื่องจากบุตเชอร์ได้รับบาดเจ็บขาหัก

หลังจบฤดูกาล เฟอร์กูสันตัดสินใจซื้อมาร์ก ฮิวส์ กลับสู่โอลด์แทรฟฟอร์ดจากบาร์เซโลนาด้วยค่าตัว 1.8 ล้านปอนด์เพื่อเข้ามาช่วยไบรอัน แมคแคลร์ทำประตู ทำให้เขากลายเป็นนักเตะค่าตัวแพงที่สุดของยูไนเต็ดในเวลานั้น นอกจากนี้เขายังแทนที่คริส เทิร์นเนอร์ ในตำแหน่งผู้รักษาประตูโดยคว้าตัวจิม เลห์ตัน ซึ่งเล่นกับเฟอร์กูสันที่อเบอร์ดีนด้วยค่าตัว 500,000 ปอนด์ เขายังพยายามเซ็นสัญญาคว้าตัวพอล แกสคอยน์มิดฟิลด์ดาวรุ่งจากนิวคาสเซิลยูไนเต็ด และสัญญาก็ตกลงเรียบร้อยเหลือเพียงการเซ็นสัญญาเท่านั้น แต่ในขณะที่เฟอร์กูสันอยู่ในช่วงพักร้อน แกสคอยน์แอบเจรจาและตกลงเซ็นสัญญากับทอตนัมฮอตสเปอร์ ด้วยค่าตัว 2 ล้านปอนด์ ทำให้แกสคอยน์กลายเป็นผู้เล่นคนแรกที่ค่าตัว 2 ล้านปอนด์ในอังกฤษ

เป็นฤดูกาลสุดท้ายของเควิน มอรัน กองหลังที่รับใช้สโมสรมาอย่างยาวนาน ซึ่งย้ายไปสปอร์ติงกิฆอน หลังจากที่เขาเสียตำแหน่งให้กับสตีฟ บรูซ เรมี โมเสสลงเล่นนัดสุดท้ายให้กับสโมสร ก่อนที่ปัญหาอาการบาดเจ็บอย่างต่อเนื่องทำให้เขาต้องแขวนสตั๊ดทั้งที่ยังอยู่ในวัย 20 ปี

เหตุการณ์ในฤดูกาล 
แมนเชสเตอร์ยูไนเต็ดเริ่มต้นฤดูกาล 1987-88 (เป็นการคุมทีมของ อเล็กซ์ เฟอร์กูสัน แบบเต็มฤดูกาลเป็นฤดูกาลแรก) พร้อมกับผู้เล่นใหม่อย่าง กองหลัง วิฟ แอนเดอร์สัน และกองหน้า ไบรอัน แมคแคลร์ ขณะที่แฟรงค์ สเตเปิลตันและเทอร์รี่ กิบสันเดินทางออกจากโอลด์ แทร็ฟฟอร์ด

ดิวิชัน 1 ฤดูกาลนี้เริ่มต้นด้วยแมนเชสเตอร์ยูไนเต็ดเสมอกับเซาแทมป์ตัน 2-2 ที่เดอะเดล (สนามเหย้าของเซาแทมป์ตันในขณะนั้น) โดยนอร์มัน ไวต์ไซด์ยิงสองประตูให้ยูไนเต็ด ขณะที่แดนนี วอลเลซก็ยิงสองประตูให้เซาแทมป์ตันเช่นเดียวกัน

ไบรอัน ร็อบสันโดนใบแดงเมื่อวันอาทิตย์ที่ 29 สิงหาคม ในเกมที่แมนเชสเตอร์ยูไนเต็ด เอาชนะชาร์ลตันแอทเลติก 3-1 ในเกมเยือนเดอะแวลลีย์ ในเกมลีกนัดที่ 4 ของฤดูกาล ทำให้พวกเขาอยู่อันดับที่ 5 ของดิวิชัน 1

18 กันยายน ค.ศ. 1987: แมนเชสเตอร์ยูไนเต็ดยังพยายามเซ็นสัญญากับแอนดี้ โจนส์กองหน้าชาวเวลส์ของพอร์ทเวล แต่โจนส์เลือกที่จะเซ็นสัญญากับชาร์ลตันแอทเลติกด้วยค่าตัว 300,000 ปอนด์

ผลงานที่ดีอย่างต่อเนื่องของยูไนเต็ดทำให้พวกเขาไต่ขึ้นมาอยู่กลางตารางของลีก ในไม่ช้าพวกเขาก็ขึ้นมาเป็นท็อป 5 และผู้ท้าชิงที่น่ากลัวที่สุดสำหรับตำแหน่งแชมป์ลีกอย่างลิเวอร์พูล

อเล็กซ์ เฟอร์กูสัน เป็นที่ทราบกันมานานแล้วว่ากระตือรือร้นที่จะเซ็นสัญญากับมาร์ก ฮิวส์ อดีตกองหน้าของสโมสรซึ่งเล่นกับบาร์เซโลนา แต่เขาต้องอยู่ที่นั่นจนถึงเดือนเมษายน ค.ศ. 1988 เพื่อหลีกเลี่ยงการเสียภาษีจากเงินที่ได้รับตั้งแต่เขาย้ายจากแมนเชสเตอร์ยูไนเต็ดไปยังบาร์เซโลนาในเดือนมิถุนายน ค.ศ. 1986 คือ มีรายงานว่าฮิวส์อาจจะเซ็นสัญญาถาวรกับบาเยิร์นมิวนิก หลังจากประสบความสำเร็จในการยืมตัวที่โอลึมพีอาชตาดีอ็อน (สนามเหย้าของบาเยิร์นมิวนิกในขณะนั้น)

ความหวังของเขาที่จะเซ็นสัญญากับเทอร์รี บุตเชอร์ กองหลังทีมชาติอังกฤษของเรนเจอส์ พังทลายลงเมื่อแกรม ซูเนสส์ ผู้จัดการทีมของเรนเจอส์ เสนอสัญญาฉบับใหม่ให้เขาอยู่ที่ไอบร็อกซ์ สเตเดี้ยมจนถึงปี ค.ศ. 1993 เป็นอย่างน้อย

ในระหว่างการทัวร์ฟุตบอลที่เบอร์มิวดาในปลายเดือนพฤศจิกายน ค.ศ. 1987 เคลย์ตัน แบล็กมอร์ ผู้เล่นตำแหน่งปีกถูกจับในข้อกล่าวหาข่มขืน แต่ได้รับการปล่อยตัวอย่างรวดเร็วจากการถูกควบคุมตัวหลังจากไม่มีการตั้งข้อหาใด ๆ ต่อเขา

อเล็กซ์ เฟอร์กูสันพยายามจ่ายเงิน 750,000 ปอนด์เพื่อคว้าตัวสตีฟ บรูซจากนอริชเข้าสู่แมนเชสเตอร์ยูไนเต็ด แต่ข้อเสนอดังกล่าวถูกปฏิเสธ  เฟอร์กูสันหันความสนใจกลับมาที่บรูซหลังจากที่เขาล้มเหลวในการคว้าตัวเทอรี่ บุตเชอร์ โดยเดิมทีนอริชปักป้ายราคาของบรูซไว้ที่ 1 ล้านปอนด์ ข้อเสนอครั้งที่สองในการคว้าตัวสตีฟ บรูซ เฟอร์กูสันเพิ่มค่าตัวเป็น 850,000 ปอนด์ แต่นอริชปฏิเสธอีกครั้ง ในที่สุดนอริชก็ได้รับข้อเสนอในวันที่ 18 ธันวาคมในราคา 900,000 ปอนด์ ทำให้ยูไนเต็ดคว้าตัวบรูซได้สำเร็จ

จากนั้นเฟอร์กูสันมองหาการเสริมเกมรุกของเขาด้วยการยื่นข้อเสนอคว้าตัว มิก ฮาร์ฟอร์ด กองหน้าของลูตันทาวน์ แต่ฮาร์ฟอร์ดปฏิเสธและตัดสินใจอยู่ที่ลูตันทาวน์ต่อหลังจากเรย์ ฮาร์ฟอร์ด ผู้จัดการทีมเสนอสัญญาใหม่ระยะเวลา 4 ปีให้กับเขา

เมื่อวันที่ 10 มกราคม ค.ศ. 1988 ภารกิจเอฟเอคัพของแมนเชสเตอร์ยูไนเต็ดเริ่มต้นด้วยชัยชนะเหนืออิปสวิชทาวน์ 2-1 ในรอบที่ 3 ที่สนามพอร์ตแมนโรด 10 วันต่อมา ความหวังของพวกเขาในการคว้าแชมป์ฟุตบอลลีกคัพเป็นสมัยแรกต้องจบลงด้วยความพ่ายแพ้ต่อออกซฟอร์ดยูไนเต็ด 0-2 ในรอบก่อนรองชนะเลิศ

อย่างไรก็ตามภายในสิ้นเดือนพวกเขาผ่านเข้าสู่เอฟเอคัพรอบที่ 5 โดยเปิดบ้านชนะเชลซี 2-0

อย่างไรก็ตามความฝันในเอฟเอคัพของพวกเขาสิ้นสุดลงในวันที่ 20 กุมภาพันธ์เมื่อพวกเขาแพ้ต่ออาร์เซนอล 1-2 ในรอบที่ 5 ไบรอัน แมคแคลร์ ผู้ทำประตูสูงสุดของสโมสรพลาดจุดโทษในช่วงท้ายเกมซึ่งทำให้พวกเขาพลาดการแข่งขันนัดรีเพลย์

นอร์มัน ไวต์ไซด์ ซึ่งใช้เวลา 7 ปีในการเล่นฟุตบอลกับแมนเชสเตอร์ยูไนเต็ด ได้ยื่นคำขอย้ายทีมเมื่อปลายเดือนมีนาคมและพูดถึงความปรารถนาที่จะเล่นฟุตบอลในต่างประเทศ

วันที่ 4 เมษายน แมนเชสเตอร์ยูไนเต็ด เสมอกับลิเวอร์พูล 3-3 อย่างน่าทึ่งที่แอนฟีลด์ในการแข่งขันดิวิชัน 1 ซึ่งลิเวอร์พูลนำ 3-1 ในช่วงพักครึ่ง แมนเชสเตอร์ ยูไนเต็ด ตามหลัง ลิเวอร์พูล ที่มี 2 นัดในมืออยู่ 11 คะแนน แต่เนื่องจากพวกเขาเหลือการแข่งขันอีกเพียง 5 นัด ลิเวอร์พูลจึงคว้าแชมป์ภายใน 3 สัปดาห์

เมื่อวันที่ 18 เมษายน เฟอร์กูสันตกลงคว้าตัวลี ชาร์ปซึ่งเป็นปีกวัยเพียง 16 ปีของทอร์คีย์ยูไนเต็ด ด้วยค่าตัว 200,000 ปอนด์

หลังจากจบฤดูกาล เฟอร์กูสันตัดสินใจซื้อมาร์ก ฮิวส์กลับมาที่แมนเชสเตอร์ยูไนเต็ดด้วยค่าตัวเป็นสถิติสโมสรที่ 1.8 ล้านปอนด์ และยังเซ็นสัญญากับจิม เลห์ตัน ผู้รักษาประตูทีมอเบอร์ดีนและทีมชาติสกอตแลนด์ในราคา 500,000 ปอนด์ พอล แกสคอยน์ มิดฟิลด์ดาวรุ่งของนิวคาสเซิ่ล ยูไนเต็ด ดูจะย้ายไปแมนเชสเตอร์ ยูไนเต็ด แต่สุดท้ายเขาก็ตัดสินใจย้ายไปทอตนัมฮอตสเปอร์ด้วยค่าตัวเป็นประวัติการณ์ที่ 2 ล้านปอนด์

ทีม

ผู้รักษาประตู 
  คริส เทิร์นเนอร์
  แกรี วอลช์

กองหลัง 
 (4)  สตีฟ บรูซ
  เคลย์ตัน แบล็กมอร์
  วิฟ แอนเดอร์สัน
  อาเทอร์ อัลบิสตัน
  ลี มาร์ติน

กองกลาง 
 (7)  ไบรอัน ร็อบสัน (c)
  กอร์ดอน สตรัคคั่น
  เยสเปอร์ โอลเซ่น

กองหน้า 
 (9)  ไบรอัน แมคแคลร์
  นอร์มัน ไวต์ไซด์

หมายเหตุ 
 (c) = กัปตันทีม
 หมายเลขที่อยู่ในวงเล็บคือหมายเลขประจำตัวที่เป็นรู้จักของแฟนบอล

ซื้อขาย

ย้ายเข้า

ย้ายออก

อ้างอิง 

ฤดูกาลของสโมสรฟุตบอลแมนเชสเตอร์ยูไนเต็ด